  Майя Бывальцева Кивалтӥсьёслэн «Удмуртилэн командаез» («Команда Удмуртии») элькун вожвылъяськоназы куриськонъёсты  сайтын кутозы. Куриськонъёсты басьтон 21-тӥ куартолэзе кутскоз но 15-тӥ инвожоозь кыстӥськоз. Со сярысь 15-тӥ куартолэзе журналистъёслы вераз элькун кивалтэтлэн тӧроезлэн нырысетӥ воштӥсез Александр Свинин. Солэн кылъёсызъя, вожвылъяськонэ пыриськыны быгато ваньмыз, кинлэн элькун понна сюлэмыз висе. Валтӥсез — адями Удмуртиен герӟаськемын мед луоз, улӥз татын, татын вордскиз но мукет интые кошкиз, кылсярысь. <…> Ми кандидатлэсь улонэ пыӵатэм ӵектосъёссэ учкомы, мар адями лэсьтӥз ни. <…> Адями валаны кулэ, кызьы командаез люканы, кызьы ресурсъёс шедьтыны но кызьы пуктэм ужпумъёсты быдэстыны Александр Свинин, Удмуртиысь кивалтэтлэн тӧроезлэн нырысетӥ воштӥсезВожвылъяськонэ кивалтэтлэн кадръёсъя резервез но быдэсыз пыриськоз. Конкурсантъёс асьсэлэсь быгатонлыкъёссэс возьматыны, азинсконъёссы но ӵектосъёссы сярысь вераны быгатозы, озьы ик дышетскыны грантъёс утыны луонлык басьтозы. Конкурс кӧня ке люкетэн ортчоз. Нырысь ик куриськонъёсты сётон, собере ми 100 устооссэ быръём, 29–30 инвожое полуфинал ортчтыомы, нош собере — 50 адями кылёз. Со адямиос 1-тӥ пӧсьтолэзьысен 15-тӥ гудырикошконозь кун кивалтонъя кейсэз быдэсъялозы. Ми соослы сётомы ӵектосъёсты, кудъёсыз бордын али кивалтэтын ужало Александр Свинин, Удмуртиысь кивалтэтлэн тӧроезлэн нырысетӥ воштӥсез30 устоосызлэн нимъёссы 25-тӥ гудырикошконэ тодмо луозы. Соос элькунлэн кадръёсъя резерваз шедёзы, озьы ик соослы кун службаысь вакансиос ӵектэмын луозы. Программалэн йылпумъянэз Удмуртиысь кивалтэтлэн выльдэм огинэтэз (составез) луоз. Вожвылъяськон улосвылын котькуд ар ортчытъяськоз. Тегъёс: Политика Ижкар Удмуртия кивалтэт тӥрлык АлександрСвинин  